wickkiey/tamil-wikipedia-chunked huggingface dataset:
# கூட்டநாடு

**கூட்டநாடு** (*Koottanad*) என்பது கேரள மாநிலம் பாலக்காடு மாவட்டத்தின் பட்டாம்பி வட்டத்தில் உள்ள நாகலாசேரி ஊராட்சிக்கு உட்பட்ட ஒரு சிறு நகரம் ஆகும். இது திருச்சூர், பாலக்காடு, மலப்புறம் மாவட்டங்களின் எல்லையில் அமைந்துள்ளது. இது திருச்சூரில் இருந்து 32 கி.மீ. தொலைவிலும், பாலக்காட்டில் இருந்து 65 கி.மீ. தொலைவிலும், குருவாயூர் மற்றும் பாலக்காடு இடையே உள்ள சாலையில் அமைந்துள்ளது. இந்த ஊர் கேரளத்தின் பிற பகுதிகளுடன் சாலை வழியாக நன்கு இணைக்கப்பட்டுள்ளது. இதன் அருகிலுள்ள தொடருந்து நிலையம் 9 கி.மீ தொலைவில் உள்ள பட்டாம்பி 9 ஆகும். பாரதப்புழா நிலா ஆறு 5 கி. மீ தொலைவில் உள்ள திரித்தாலா வழியாக பாய்கிறது. பட்டாம்பி-குருவாயூர் சாலையில் உள்ள காட்டில் மடம் கோயில், பழமையான ஒரு சிறிய சமணக் கோயிலாகும். இது தொல்லியல் முக்கியத்துவம் வாய்ந்தது. இது கி.பி 9/10 ஆம் நூற்றாண்டைச் சேர்ந்ததாகக் கருதப்படுகிறது. ஒரு கோட்டையின் இடிபாடுகள் ( திப்பு சுல்தான் கோட்டை) ஜும்ஆ மஸ்ஜித் பின்புறம், கூட்டநாடு மற்றும் சாலிசேரி சாலைக்கு இடையில் காணப்படுகிறது.
# கூட்டநாடு

## அமைவிடம்

கூட்டநாடு பாலக்காடு - குருவாயூர் மற்றும் பாலக்காடு - பொன்னானி மாநில நெடுஞ்சாலை ஆகிய இரண்டு முக்கிய சாலைகளின் சந்திப்பாகும். கூட்டநாடு பாலக்காடு நகரிலிருந்து 65 கி.மீ. தொலைவிலும், குருவாயூரில் இருந்து 25 கி.மீ. தொலைவிலும் அமைந்துள்ளது. குன்னம்குளம்/குருவாயூர் சாலை, பட்டாம்பி/பாலக்காடு சாலை, எடப்பல்/போனனி சாலை, பெரிங்கோடு சாலை, திரிதாலா/குட்டிபுரம் சாலை ஆகியவை கூட்டநாட்டிலிருந்து வரும் முக்கிய சாலைகள் ஆகும்.
# கூட்டநாடு

## சமயம்

மக்கள் தொகையில் முக்கியமாக இந்துக்களும், முஸ்லிம்களும் உள்ளனர்.
# கூட்டநாடு

## சமயம்

### திருவிழாக்கள்

- கூட்டநாடு நேர்ச்சை
- இலவத்துக்கல் பூரம்
- அமக்காவு பூரம்
# கூட்டநாடு

## அரசியல்

கூட்டநாடு திரித்தாலா ஊராட்சி ஒன்றியத்தின் கீழ் வருகிறது. மேலும் இது பொன்னானி சட்டமன்றத் தொகுதி மற்றும் பொன்னானி மக்களவைத் தொகுதிகளுக்கு உட்பட்டது. முன்னபு இது ஒற்றப்பாலம் மக்களவைத் தொகுதிக்கு உட்பட்டதாக இருந்தது.
# கூட்டநாடு

## புவியியலும் காலநிலையும்

கூட்டநாட்டின் வெப்ப நிலை பொதுவாக கேரள மாநிலத்தின் பிற பகுதிகளில் நிலவும் வெப்ப நிலையை ஒத்தே உள்ளது: திசம்பர் முதல் பிப்ரவரி வரை வறண்ட காலம், மார்ச் முதல் மே வரை வெப்பமான காலம்; ஜூன் முதல் செப்டம்பர் வரை தென்மேற்கு பருவமழைக் காலம், அக்டோபர் முதல் நவம்பர் வரை வடகிழக்கு பருவமழை காலம். தென்மேற்கு பருவமழை பொதுவாக மிகவும் கனமானதாக இருக்கும். இது ஆண்டு மழையில் கிட்டத்தட்ட 75% ஆகும். வறண்ட காலம் பொதுவாக வெப்பமாகவும் ஈரப்பதமாகவும் இருக்கும், வெப்பநிலை 22&nbsp;°C முதல் 35&nbsp;°C வரை மாறுபடும். ஆண்டு சராசரி மழையளவு 2800 &nbsp;மிமீ ஆகும். மூலிகைகள், பழங்கள், பள்ளத்தாக்குகள், ஏரிகள், ஓடைகள் கொண்ட மலைப்பகுதி இதுவாகும்.
# கூட்டநாடு

## போக்குவரத்து

**வானூர்தி நிலையங்கள் :** கோழிக்கோடு பன்னாட்டு வானூர்தி நிலையம் , கொச்சி பன்னாட்டு வானூர்தி நிலையம் ஆகியவை கூட்டநாட்டிலிருந்து ஏறக்குறைய ஒரே தொலைவில் உள்ளன (சுமார் இரண்டு மணி நேரப் பயணம்). தமிழ்நாட்டில் கோயம்புத்தூர் பன்னாட்டு வானூர்தி நிலையம் சுமார் தொலைவில் உள்ளது.  
**தொடருந்து நிலையங்கள் :** அருகிலுள்ள தொடருந்து நிலையங்களாக பட்டாம்பி (8&nbsp;கி.மீ.), குட்டிப்புரம் (15&nbsp;கி.மீ.) மற்றும் ஷொறணூர் சந்திப்பு (20&nbsp;கி.மீ.) உள்ளன.  
**சாலைகள் :** கூட்டநாடு உண்மையில் இரண்டு பெரிய மாநில நெடுஞ்சாலைகளுக்கு இடையே அமைந்துள்ளது. மாநில நெடுஞ்சாலை (SH 39) குருவாயூர் - பாலக்காடு மற்றும் பொன்னானி-பாலக்காடு நெடுஞ்சாலையை இணைக்கும் திருதாலா பிரதான சாலை ஆகியவை உள்ளன. புதிய பாலம் (வெள்ளியங்கல்லு பாலம்) திருச்சூரில் இருந்து கோழிக்கோடு செல்லும் தூரத்தை ஆக குறைக்கிறது.  
**பேருந்துகள் :** நீண்ட தொலைவுக்குச் செல்லும் அனைத்து பேருந்துகளும் கூட்டநாடு சந்திப்பில் நிற்கின்றன.  
**உள்ளூர் போக்குவரத்து :** கூட்டநாடில் தானி, வாடகை மகிழுந்து போன்றவை சாலைகளில் வாடகைக்குக் கிடைக்கும். மேலும் அனைத்து முக்கிய சந்திப்புகளிலும் அவற்றின் நிறுத்தகங்கள் உள்ளன. இங்கு குறுகிய சாலைகள் இருப்பதால், உள் இடங்களுக்கு சிற்றுந்துகள் சீரான இடைவெளியில் இயக்கப்படுகின்றன.
# கூட்டநாடு

## கல்வி

- அரசு தொழிற்கல்வி மேல்நிலைப் பள்ளி- வட்டேநாடு
- அரசு மேல்நிலைப் பள்ளி- மேழத்தூர்
- அரசு மேல்நிலைப் பள்ளி- சாலிசேரி
- அரசு மேல்நிலைப் பள்ளி- சாத்தனூர்
- மேல்நிலைப் பள்ளி - பெரிங்கோடு
- அரசு மேல்நிலைப் பள்ளி - நாகலாச்சேரி (வாவனூர்)
- சிமாட் பொறியியல் கல்லூரி - வாவனூர்
- ராயல் பொறியியல் கல்லூரி - அக்கிக்காவு
- அல் அமீன் பொறியியல் கல்லூரி - குளப்புள்ளி
- ராயல் பல் மருத்துவக் கல்லூரி - சாலிசேரி  
அஷ்டம்கம் ஆயுர்வேதம் சிகிச்சாலயம் வித்யாபீடம் - வாவனூர்
# கூட்டநாடு

## குறிப்பிடத்தக்க மக்கள்

- வி. டி. பட்டத்திரிபாட், நாடக கலைஞர் மற்றும் ஒரு முக்கிய விடுதலைப் போராட்ட வீரர்
- எம். டி. வாசுதேவன் நாயர், மலையாள எழுத்தாளர்
- குட்டிமாலு அம்மா ( அம்மு சுவாமிநாதன் ), துணிச்சலான விடுதலைப் போராட்ட வீரர் மற்றும் ஒரு முக்கியத் தலைவர்
- மேஜர் ரவி, மலையாள திரைப்பட இயக்குநர்
- கேப்டன் இலட்சுமி சாகல், இந்திய விடுதலை இயக்கத்தின் செயல்பாட்டாளர்
- மகாகவி அக்கித்தம் அச்சுதன் நம்பூதிரி
- இ.ஸ்ரீதரன் - டிஎம்ஆர்சியின் முன்னாள் நிர்வாக இயக்குநர்
- சுதேவன் - மலையாள திரைப்பட இயக்குநர், திரைப்படம் சிஆர் எண்: 89
# சாலகநகரா இராச்சியம்

**சாலகநகரா இராச்சியம்** (ஆங்கிலம்: *Salakanagara*; *Salakanagara Kingdom*; மலாய்: *Kerajaan Salakanagara*; இந்தோனேசிய மொழி: *Kerajaan Salakanagara*; *Kerajaan Rajatapura*) என்பது கிபி 130–362-ஆம் ஆண்டுகளில் இந்தோனேசியா, மேற்கு ஜாவாவில் ஆட்சி புரிந்த ஓர் இந்திய மய இராச்சியமாகும். இதுவே இந்தோனேசியாவில் இந்திய மயமாக்கப்பட்ட முதல் அரசும் ஆகும். சாலகநகர அரசு ஏறக்குறைய 1890 ஆண்டுகளுக்கு முன்னால் தோன்றிய அரசு.  
இந்த இராச்சியத்தை **சலகநகரப் பேரரசு** அல்லது **சாலகநகர அரசு** என்றும் அழைப்பது உண்டு. சாலகநகரம் என்றால் வெள்ளி இராச்சியம் என்று பொருள்.
# சாலகநகரா இராச்சியம்

## பொது

சாலகம் என்றால் சிறுகுறிஞ்சா எனும் மூலிகைச் செடி. இந்தோனேசியா ஜாவா தீவில் அதிகமாய்க் காணப்படும் ஒரு வகையான மூலிகைத் தாவரம்.  
சிறுகுறிஞ்சா எனும் மூலிகைச் செடியைச் சாலகம் என்றும் அழைப்பார்கள். இதன் இலைகள்; வேர்கள் மருத்துவக் குணம் நிறைந்தவை. வாத நோய், உதிரச் சிக்கல் போன்றவற்றுக்கு மூலிகையாகப் பயன்படுகிறது. இருப்பினும், இந்த மூலிகையைப் பற்றி போதியளவு அறிவியல் சான்றுகள் கிடைக்கவில்லை.  
முன்பு காலத்துப் பெண்கள் நெற்றியில் அணியும் ஓர் ஆபரணத்திற்குப் பெயரும் சாலகம் தான். இப்போது அந்த ஆபரணம் பயன்பாட்டில் உள்ளதா என்று தெரியவில்லை.
# சாலகநகரா இராச்சியம்

## பொது

### சாலகம்

பல நூறு ஆண்டுகளுக்கு முன்னரே தென்னிந்தியாவைச் சேர்ந்தவர்கள் போர்னியோ, பிலிப்பீன்சு, மலாயா, இந்தோனேசியா போன்ற இடங்களுக்குப் பயணித்து உள்ளார்கள்.  
பயணம் சென்ற இடங்களில் நிலபுலன்களை வாங்கி, நிலப் பிரபுக்களாக மாறி உள்ளார்கள்; சிற்றரசுகளை உருவாக்கி சிற்றரசர்களாகவும் மாற்றி உள்ளார்கள்.
# சாலகநகரா இராச்சியம்

## வரலாறு

கி.பி. 120-ஆம் ஆண்டுகளில் தேவ வர்மன் *(Dewawarman)* என்பவர் வணிக உறவுகளை மேம்படுத்திக் கொள்வதற்காக தென்னிந்தியாவில் இருந்து இந்தோனேசியாவிற்குச் சென்றுள்ளார். வணிகம் செய்வதே முதன்மை நோக்கமாக இருந்துள்ளது என இந்தோனேசிய வரலாற்று ஆசிரியர்களில் ஒருவரான எடி எஸ். ஏகஜதி *(Edi S. Ekajati)* என்பவரின் கூற்று.  
சாலகநகர வரலாற்றுக்கு புசுதக்கா பூமி நுசாந்தாரா *(Pustaka Rajya-rajya Bhumi Nusantara)* எனும் 17-ஆம் நூற்றாண்டுக் கையெழுத்துப் பிரதி மட்டுமே தற்போது முக்கியச் சான்றாக விளங்குகிறது. அதன் காரணமாக சாலகநகரா அரசு ஒரு புராணக்கால அரசு என்றும் வகைப்படுத்தப்படுகிறது.
# சாலகநகரா இராச்சியம்

## வரலாறு

### புசுதக்கா பூமி நுசாந்தாரா

சிரபொன் இளவரசர் வாங்சகெர்டா *(Prince Wangsakerta)* என்பவரின் கட்டளையின் பேரில் புசுதக்கா பூமி நுசாந்தாரா கையெழுத்துப் பிரதி தயாரிக்கப்பட்டது. இதைத்தவிர சில சீன நாட்டுச் சான்றுகளும் கிடைத்துள்ளன.  
அந்தக் கையெழுத்துப் பிரதியின் கூற்றுப்படி, இன்றைய இந்தோனேசியா, மேற்கு ஜாவா, பான்டென் மாநிலத்தின் *(Province of Banten)* கடற்கரையில் சாலகநகரம் அமைந்து இருந்தது.
# சாலகநகரா இராச்சியம்

## வரலாறு

### தேவி பாவாச்சி லாரசதி

சாலகநகரப் பேரரசு தோற்றுவிக்கப் பட்டதும் தேவ வர்மன், தன் பெயரைப் பிரபு தர்மலோகபாலா தேவ வர்மன் ரக்சபுர சாகரன்* (Prabu Dharmalokapala Dewawarman Raksagapura Sagara)* என்று மாற்றிக் கொண்டார். இவர் 38 ஆண்டுகள் ஆட்சி செய்தார். இவருடைய மனைவியின் பெயர் தேவி பாவாச்சி லாரசதி *(Dewi Pwahaci Larasati).*  
உள்ளூர் நிலப் பிரபு ஒருவரின் மகளைத் தேவ வர்மன் திருமணம் செய்து கொண்டதால் தேவ வர்மன் இந்தியாவிற்குத் திரும்பிச் செல்லவில்லை.  
சாலகநகரத்தை ஆட்சி செய்த அரசர்கள் அனைவரும் தேவர்மன் *(Dewawarman)* வம்சாவளியைச் சேர்ந்தவர்கள் ஆகும். இவர்களின் ஆட்சிக் காலத்தில் இரு சிறிய அரசுகளையும் நிறுவி இருக்கிறார்கள்.
# சாலகநகரா இராச்சியம்

## சிற்றரசுகள்

### உஜோங் குலோன் அரசு

உஜோங் குலோன் அரசு *(Ujung Kulon Kingdom)*, தற்போது இந்தோனேசியாவின் உஜோங் குலோன் வட்டாரத்தில் அமைந்து உள்ளது. இந்த அரசு சேனாபதி பகதூரா அரிகானா செயசக்தி *(Senapati Bahadura Harigana Jayasakti)* என்பவரால் நிறுவப்பட்டது. இந்தச் சேனாதிபதி பகதூரா அரிகானா என்பவர் சாலகநகரப் பேரரசைத் தோற்றுவித்த தேவவர்மனின் தம்பியாகும்.  
உஜோங் குலோன் அரசைத் தர்ம சத்யநகரா *(Darma Satyanagara)* என்பவர் ஆட்சி செய்த போது, மூன்றாம் தேவவர்மனின் மகளைத் திருமணம் செய்து கொண்டார். அதன் பின்னர் தர்ம சத்யநகரா, சாலகநகரப் பேரரசின் 4-வது மன்னர் ஆனார்.
# சாலகநகரா இராச்சியம்

## சிற்றரசுகள்

### தருமநகரா இராச்சியம்

இந்தக் கட்டத்தில் சாலகநகரப் பேரரசிற்கு இணையாக மற்றோர் அரசு போட்டியாக உருவாகிக் கொண்டு இருந்தது. அதன் பெயர் தருமநகரா இராச்சியம் (*Tarumanagara)*. இந்தத் தருமநகரா இராச்சியம் நன்றாக வளர்ச்சி அடைந்ததும், உஜோங் குலோன் சிற்றரசின் மீது படை எடுத்தது.  
தருமநகரா இராச்சியத்தின் மூன்றாவது அரசராக இருந்த பூர்ணவர்மன் என்பவர் தான் அந்தப் படையெடுப்பைச் செய்து உஜோங் குலோன் சிற்றரசைக் கைப்பற்றினார். கடைசியில் உஜோங் குலோன் சிற்றரசு, தருமநகரா இராச்சியத்தின் துணைச் சிற்றரசாக மாறியது.
# சாலகநகரா இராச்சியம்

## சிற்றரசுகள்

### தஞ்சோங் கிடுல் அரசு

தஞ்சோங் கிடுல் அரசு *(Kingdom of Tanjung Kidul),* தற்போதைய இந்தோனேசியா சியான்ஜூர் *(Cianjur)* மாநிலத்தில் அமைந்து இருந்தது. அதன் தலைநகரம் அக்ரபிந்தபுரா *(Aghrabintapura).* இந்தச் சிற்றரசை சுவேதா லிமான் சக்தி *(Sweta Liman Sakti)* எனும் அரசியார் ஆட்சி செய்து வந்தார். இந்த அரசியார் சாலகநகரப் பேரரசை உருவாக்கிய தேவவர்மன் அரசரின் இரண்டாவது சகோதரி ஆவார்.
# சாலகநகரா இராச்சியம்

## சாலகநகர அமைவிடங்கள்

சாலகநகர இராச்சியம் மையமாகக் கொண்ட மூன்று இடங்களை இந்தோனேசிய அரசாங்கம் அடையாளம் கண்டு உள்ளது. அந்த இடங்களின் விவரங்கள்:  
- தெலுக் லாடா, பாண்டென் - *(Teluk Lada, Pandeglang, Banten)*
- கொன்டெட், ஜகார்த்தா - *(Condet, Jakarta)*
- சாலாக் மலை, போகோர் - *(Mount Salak, Bogor)*
# சாலகநகரா இராச்சியம்

## சாலகநகர அமைவிடங்கள்

### தெலுக் லாடா

இந்தோனேசியா, பாண்டென் மாநிலத்தில் பாண்டெகிலாங் *(Pandeglang, Banten)* எனும் இடத்தில் லாடா விரிகுடா *(Lada Bay)* உள்ளது. அந்த இடத்தில் சாலகநகரப் பேரரசின் தலைநகரம் ராஜதபுரா *(Kerajaan Rajatapura)* அமைந்து இருக்கலாம் என்று வாங்சா கெர்டா கையெழுத்துப் பிரதியில் *(Wangsakerta Manuscript)* எழுதப்பட்டு உள்ளது.  
சாலகநகரப் பேரரசின் எட்டாவது மன்னராக ஆட்சி செய்த தேவர்மன் (Dewawarman VIII), இந்த இடத்தில் இருந்து ஜாவா முழுவதும் தன் வணிகத்தை விரிவுபடுத்தி உள்ளா. இது முதலாவதாக அடையாளம் காணப்படும் இடமாக அமைகிறது.
# சாலகநகரா இராச்சியம்

## சாலகநகர அமைவிடங்கள்

### கொன்டெட்

இந்தோனேசியா, கிழக்கு ஜகார்த்தா பகுதியில் கொன்டெட் *(Condet, Jakarta)* எனும் ஓர் இடம் உள்ளது. அதாவது இப்போதைய சுந்தா கெலாப்பா *(Sunda Kelapa)* எனும் துறைமுகத்தில் இருந்து 30 கிலோ மீட்டர் தொலைவில் கொன்டெட் சிறுநகரம் உள்ளது. அங்கே சாலகநகரா மையம் கொண்டு இருந்து இருக்கலாம். இது இரண்டாவதாக அடையாளம் காணப்பட்டு உள்ள இடம்.  
இந்தப் பகுதியில் சுங்கை திராம் *(Sungai Tiram)* எனும் ஆறு ஓடுகிறது. இந்த ஆற்றில் சிப்பிகள் அதிகம். சாலகநகரப் பேரரசை உருவாக்கிய தேவவர்மனின் மாமியாரின் பெயர் அகி திராம் *(Aki Tirem).* சுங்கை திராம் நதிக்கு மாமியார் அகி திராம் பெயரில் இருந்து வந்து இருக்கலாம் என்றும் வரலாற்று ஆசிரியர்கள் கருத்து கூறுகிறார்கள்.  
திராம் எனும் சொல், பல்லவர் அப்போது பயன்படுத்திய சொல். அந்தச் சொல் தற்போது மலாய் மொழியிலும் பயன்படுத்தப் படுகிறது.
# சாலகநகரா இராச்சியம்

## சாலகநகர அமைவிடங்கள்

### போகோர் சாலாக் மலை

இந்தோனேசியாவின் தலைநகர் ஜகார்த்தாவில் இருந்து 60 கி.மீ. தொலைவில் போகோர் *(Bogor)* எனும் மாநகரம் உள்ளது. அங்கே சாலாக் எனும் பெயரில் ஒரு மலை உள்ளது. இந்த சாலாக் மலைக்கு சாலகநகரப் பேரரசின் பெயர் வைக்கப்பட்டு இருக்கலாம் என்றும் அறியப்படுகிறது.  
சுந்தா மொழியில் சாலகநகரம் என்றால் வெள்ளி இராச்சியம் என்று பொருள்.
# சாலகநகரா இராச்சியம்

## சாலகநகர அரசர்கள

1. தேவவர்மன் I (130-168); (தர்மலோகபாலா)
1. தேவவர்மன் V (252-276);
1. தேவவர்மன் VI (276-289); (மகிஷா சுரமர்தினி வர்மாதேவி *(Mahisa Suramardini Warmandewi)*
1. தேவவர்மன் VII (289-308); (மோதேன் சமுத்திரா *(Mokteng Samudera)*
1. தேவவர்மன் VIII (308-340); (பிரபு பீமா திக்விஜயா சத்யா கணபதி *(Prabu Bima Digwijaya Satyaganapati)*
1. செரி கர்ணாவா வர்மன்தேவி (340-348); *(Srikarnawa Warmandewi)*
1. தேவ வர்மன் பிரபு தர்ம வீரையா (348-362); *(Dewawarman VIII Prabu Darmawirya)*
# கோவிந்த் மோகன்

**கோவிந்த் மோகன்** (*Govind Mohan*)(பிறப்பு செப்டம்பர் 21,1965) என்பவர் இந்தியாவில் சிக்கிம் மாநிலத்தைச் சேர்ந்த 1989-ஆம் ஆண்டு தொகுதி இந்திய ஆட்சிப் பணி அதிகாரி ஆவார். இவர் 23 ஆகத்து 2024 முதல் இந்தியாவின் உள்துறை செயலாளராகப் பணியாற்றி வருகிறார்.
# கோவிந்த் மோகன்

## இளமை

மோகன் 1965 செப்டம்பர் 21 அன்று உத்தரப் பிரதேசத்தில் பிறந்தார். இவரது தந்தை பொதுப்பணித் துறையில் தலைமைப் பொறியாளராகப் பணியாற்றினார்.  
மோகன் சூலை 1982 முதல் மார்ச் 1986 வரை பனாரசு இந்து பல்கலைக்கழகத்தில் படித்த பிறகு தகவல் தொழில்நுட்பத்தில் இளநிலைப் பட்டம் பெற்றார். பின்னர் மோகன் சூலை 1986 முதல் மார்ச் 1988 வரை அகமதாபாத் இந்திய மேலாண்மை நிறுவனத்தில் மேலாண்மையில் முதுநிலை பட்டயப்படிப்பினை முடித்து பட்டம் பெற்றார்.
# கோவிந்த் மோகன்

## தொழில்

மோகன் இதற்கு முன்பு இந்திய அரசில் கலாச்சார அமைச்சகத்தின் செயலாளராகப் பணியாற்றியுள்ளார். உள்துறை அமைச்சகத்தின் இணைச் செயலாளர்/கூடுதல் செயலாளராகவும், நிதி அமைச்சகத்தின் பொருளாதார விவகாரத் துறையின் இணைச் செயலாளராகவும் இருந்தார்.  
ஒன்றியப் பிரதேசங்களின் கோட்டத் தலைவராகப் பணியாற்றிய இவர், சிக்கிம் அரசின் முதன்மை குடியிருப்பு ஆணையராகவும் இருந்துள்ளார்.
# செவ்வாற்று கட்டுவிரியன்

**செவ்வாற்று கட்டுவிரியன்** (*Red River krait*) எனப் பொதுவாக அழைக்கப்படும் ***பங்காரசு சுலோவின்சுகி*,** *எலாபிடே* குடும்பத்தைச் சேர்ந்த ஒரு நச்சுப் பாம்பு ஆகும். இந்தச் சிற்றினம் தென்கிழக்கு ஆசிய பெருநிலத்திலும் நோர்வேயிலும் காணப்படுகின்றது.
# செவ்வாற்று கட்டுவிரியன்

## வகைப்பாட்டியல்

2005ஆம் ஆண்டு, உல்ரிச் குச்சும் அவருடன் பணியாற்றுபவர்களும் இந்தச் சிற்றினத்தை வகைப்படுத்தினர். இச்சிற்றினத்திற்கு, 38 வயதில் விரியன் பாம்புக் கடியால் இறந்த அமெரிக்க ஊர்வனவியலாளர் ஜோசப் புருனோ சுலோவின்சுகியின் நினைவாக, *சுலோவின்சுகி* என்று பெயரிடப்பட்டது.
# செவ்வாற்று கட்டுவிரியன்

## விளக்கம்

*ப. சுலோவின்சுகியின்* உடலிலும் வால் பகுதியிலும் மாறி மாறிப் பரந்த கருப்பு வளையங்களையும் குறுகிய வெள்ளை வளையங்களையும் காணலாம். முதுகெலும்புச் செதில்கள் நடுப்பகுதியில் 15 வரிசைகளில் அமைக்கப்பட்டுள்ளன. முதுகெலும்பு வரிசையில் உள்ள முதுகெலும்புச் செதில்கள் விரிவடைந்து அறுகோணமாக உள்ளன. வாலடிச் செதில்கள் பிரிக்கப்பட்டுள்ளன.
# செவ்வாற்று கட்டுவிரியன்

## பரவலும் வாழிடமும்

*ப. சுலோவின்சுகி* தற்போது வியட்நாம், வடகிழக்கு தாய்லாந்து, லாவோஸ் ஆகிய நாடுகளில் காணப்படுகிறது. *ப. சுலோவின்சுகி* காடுகளில் விரும்பி வாழ்கிறது. இது 400-700 மீ (ID2) உயரப் பகுதிகளில் காணப்படுகிறது.
# செவ்வாற்று கட்டுவிரியன்

## இனப்பெருக்கம்

*ப. சுலோவின்சுகி* முட்டையிட்டு இனப்பெருக்கம் செய்யக்கூடியது.
# கங்காபூர் சட்டமன்றத் தொகுதி

**கங்காபூர் சட்டமன்றத் தொகுதி** (*Gangapur, Maharashtra Assembly constituency*) என்பது மகாராட்டிரா சட்டமன்றத் தொகுதிகளில் ஒன்றாகும். இது சத்திரபதி சம்பாஜிநகர் மாவட்டத்தில் அமைந்துள்ளது.
# கங்காபூர் சட்டமன்றத் தொகுதி

## சட்டப்பேரவை உறுப்பினர்கள்

| 1962 | யமஜிராவ் மதராவ் சத்புதே | இந்திய தேசிய காங்கிரசு |
| --- | --- | --- |
| 1967 | பாபாசாகேப் ராம்ராவ் பவார் |  |
| 1972 |  |  |
| 1978 | லக்ஷ்மன் ஏக்நாத் மணல் |  |
| 1980 | அசோக் ராஜாராம் பாட்டீல் |  |
| 1985 | கிசான்ராவ் கசனே | இந்திய காங்கிரசு (சோசலிஸ்ட்) |
| 1990 | கைலாசு பாட்டீல் | சிவசேனா |
| 1995 | அசோக் ராஜாராம் பாட்டீல் | சுயேச்சை |
| 1999 | அன்னாசாகேப் மானே பாட்டீல் | சிவசேனா |
| 2004 |  |  |
| 2009 | பிரசாந்த் பன்சிலால் பாம்ப் | சுயேச்சை |
| 2014 | பாரதிய ஜனதா கட்சி |  |
| 2019 |  |  |
| 2024 | } |  |
# பாத்ரி சட்டமன்றத் தொகுதி

**பாத்ரி சட்டமன்றத் தொகுதி** (Pathri Assembly constituency) என்பது என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது, பர்பணி மாவட்டத்தில் அமைந்துள்ள நான்கு தொகுதிகளில் ஒன்றாகும். பாத்ரி, பர்பணி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாத்ரி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | பாபாராவ் சோபன் நாயக் | இந்திய விவசாயிகள் மற்றும் தொழிலாளர் கட்சி</br> |
| 1967 | சகாரம் நக்கதே | இந்திய தேசிய காங்கிரசு </br> |
| 1972 |  |  |
| 1978 |  |  |
| 1980 | தக்துபா சட்கோன்கர் | இந்தியத் தேசிய காங்கிரசு (அ) |
| 1985 | திகம்பரராவ் வடிகர் | இந்திய காங்கிரசு (சோசலிஸ்ட்) |
| 1990 | அரிபௌ லகானே | சிவ சேனா</br> |
| 1995 |  |  |
| 1999 |  |  |
| 2004 | பாபசானி துராணி | தேசியவாத காங்கிரசு கட்சி </br> |
| 2009 | மீரா ரெங்கே | சிவ சேனா</br> |
| 2014 | மோகன் பட் | சுயேச்சை |
| 2019 | சுரேசு வார்புட்கர் | இந்திய தேசிய காங்கிரசு </br> |
| 2024 | ராசேசு விடேகர் | தேசியவாத காங்கிரசு கட்சி </br> |
# ஈமு போர்

**ஈமு போர்** அல்லது *பெரிய ஈமு போர்* என்றும் அழைக்கப்படுகிறது.1932ல் மேற்கு ஆஸ்திரேலியாவில் பெரிய அளவில் பண்ணை நிலங்களில் அழிவை ஏற்படுத்திய ஈமு கோழிகளை ஒழிக்க அனைத்து முறைகளும் தோல்வியடைந்ததால், ஆயுதம் ஏந்திய இராணுவ வீரர்களை ஈடுபடுத்த அரசாங்கம் முடிவு செய்தது. அப்போது பத்திரிகைகள் வைத்த பெயர் ஈமு போர் என்பதாகும்.. 2 நவம்பர் முதல் 10 டிசம்பர் 1932 வரை இரண்டு பகுதிகளாக நடந்த ஈழு கோழிகள் ஒழிப்புப் போராட்டத்தில் 986 ஈமு கோழிகள் மட்டுமே கொல்லப்பட்டது. இறுதி வெற்றி ஈமு பறவைகளுக்கே கிடைத்தது.
# ஈமு போர்

## பின்னணி

ஆஸ்திரேலிய அரசாங்கம் முதலாம் உலகப் போரிலிருந்து திரும்பிய வீரர்களுக்கு மீள்குடியேற்றத்திற்காக மேற்கு ஆஸ்திரேலியாவில் நிலம் வழங்கியதுடன் கோதுமை விவசாயத்தை ஊக்குவித்தது. ஆனால் அப்படி விவசாயம் செய்யத் தொடங்கியவர்களுக்கு உலகப் பெரும் மந்தநிலை பெரும் அடியாக வந்தது. அரசாங்கம் பயிர் உற்பத்தியை அதிகரிக்க அழைப்பு விடுத்தது மற்றும் மானியங்களை வழங்கியது. ஆனால் பயிர்களின் விலை தொடர்ந்து சரிந்தது.  
இந்த நெருக்கடியான நேரத்தில் கோதுமை வேளாண்மையை சீரழிக்க 20,000 ஈமு பறவைகள் படையெடுத்தது. புதிதாக உருவாக்கப்பட்ட வயல்வெளிகள், கால்நடைகள் மற்றும் குதிரைகளுக்கு ஒதுக்கப்பட்ட தீவனங்கள் அனைத்தும் ஈமுக்களின் உணவாக மாறியது. விளைநிலங்களில் கூட்டமாக அத்துமீறி நுழைந்து பயிர்களை தின்று நாசம் செய்தது. முதலாம் உலகப் போரில் பணியாற்றிய முன்னாள் இராணுவ வீரர்கள் அடங்கிய விவசாயிகள் பிரதிநிதிகள் குழு, ஆஸ்திரேலியாவின் பாதுகாப்புத் துறை அமைச்சர் சர் ஜார்ஜ் பியர்ஸை சந்தித்த விவசாயிகள், ஈமு கோழி ஒழிப்புக்கு இயந்திரத் துப்பாக்கிகளை பயன்படுத்த கோரிக்கை விடுத்தனர். மத்திய அரசு இயந்திரத் துப்பாக்கிகளையும், ராணுவத்தினரையும் பயன்படுத்தி, ஈமுக் கோழிகளால் பாதிக்கப்பட்ட மேற்கு ஆஸ்திரேலியா மாநில அரசே அதற்கான செலவை ஏற்க வேண்டும் என்ற நிபந்தனையுடன் அனுமதித்தது.
# ஈமு போர்

## ஈமு போர்

மேஜர் ஜி.பி.டபிள்யூ. மெரிடித் ஈமு கோழிகளின் ஒழிப்புப் பணிக்குழுவின் பொறுப்பில் இருந்தார். ஈமு அழிப்புப் படையில் 10,000 தோட்டாக்கள், இரண்டு லூயிஸ் இயந்திர துப்பாக்கிகள் மற்றும் இரண்டு வீரர்கள் இருந்தனர். 1932 அக்டோபரில் தொடங்க வேண்டிய பணி மழை காரணமாக ஒத்திவைக்கப்பட்டு நவம்பர் 2 ஆம் நாள் தொடங்கியது. ஈமு வேட்டைக்காரர்கள், ஆஸ்திரேலிய குதிரைப்படைக்கு தொப்பிகளை உருவாக்க 100 ஈமு கோழிகளின் தோல்களை ஒழுங்கமைக்க வேண்டும் என்ற விதிக்கு கட்டுப்பட்டதாக கூறப்படுகிறது.
# ஈமு போர்

## ஈமு போர்

### போர்

மேற்கு ஆஸ்திரேலியாவின் கேம்பியன் மாவட்டம் ஈமு கோழிகளின் தொந்தரவின் மையமாக இருந்தது. 50 பறவைகள் கொண்ட குழுவை வேட்டைக் குழுவினர் கண்டனர். ஆனால் ஈமுக்கள் சிறு குழுக்களாக உடைந்து வெவ்வேறு திசைகளில் ஓடின. முதல் நாள் முடிவில், "ஒரு டசனுக்கும் அதிகமான ஈழு கோழிகளை மட்டுமே" கொல்லப்பட்டதாக ஒரு அறிக்கை கூறியது.  
இரண்டு நாட்களுக்குப் பிறகு, ஒரு அணைக்கு அருகில் சுமார் ஆயிரம் ஈமுக்கள் காணப்பட்டது. ராணுவ வேட்டையாளர்கள் ஈமு கோழிகள் மீது துப்பாக்கிச் சூடு நடத்தியதில். 12 ஈழு பறவைகள் இறந்தது. மீதிப் பறவைகள் அனைத்தும் சிதறின.  
மோட்டார் வண்டியில் இயந்திரத் துப்பாக்கியை இணைத்து, ஈழு கோழிகளை பின்தொடர்ந்து செல்வதற்கான முயற்சிகளும் தோல்வியடைந்தது.. சமதள மோட்டார் வண்டி சவாரியின் போது ஒரு குண்டைக் கூட சுட ஈமு கோழி மீது சுட முடியவில்லை. பறவைகளின் வேகத்தில், கரடுமுரடான சாலையில் மோட்டார் வாகனங்கள் செல்ல முடியவில்லை.  
எட்டு நாட்கள் பணியில் சுமார் 2,500 ஈழு வேட்டைக்காரர்கள் பேர் பணிநீக்கம் செய்யப்பட்டனர். 50 ஈமுக்கள் மட்டுமே இறந்ததாக பல அறிக்கைகள் கூறுகின்றன. 200-500 பறவைகள் கொல்லப்பட்டதாக வேறு சில தகவல்கள் கூறுகின்றன. படைக்கு எந்த உயிரிழப்பும் ஏற்படவில்லை என்று மெரிடித் தெரிவித்தார்..  
அப்போதைய பறவை கண்காணிப்பாளரான டொமினிக் செர்வென்டி இந்த பயணத்தில் ஈமு வேட்டைக்காரர்களுடன் பயணம் செய்தார். அவரின் கூற்றுப்படி, “ஈமு மந்தைக்குள் விரைந்து சென்று அவற்றை எளிதாகக் கொன்றுவிடலாம் என்று இயந்திர துப்பாக்கி ஏந்தியவர்களின் கணக்கு அனைத்து வீண் ஆனது“.. ஈமு கோழிகளை அடக்க கொரில்லா உத்திகளைப் பயன்படுத்த இராணுவம் முடிவு செய்தது. ஆனால் ஒரு மாதத்திற்குப் பிறகு போர்முனையில் இருந்து பின்வாங்கியது.  
ஈமு கோழி கொல்லும் பணி நவம்பர் 2, 1932 இல் தொடங்கியது.நவம்பர் 8ஆம் தேதி ஆஸ்திரேலிய நாடாளுமன்றம் நிலைமையை ஆய்வு செய்தது. ஊடகங்கள் மற்றும் பொதுமக்களின் கடுமையான விமர்சனத்தின் காரணமாக 10 டிசம்பர் 1932 அன்று ஈமு கோழி போர் நிறுத்தம் அறிவிக்கப்பட்டது..
# பர்தூர் சட்டமன்றத் தொகுதி

**பர்தூர் சட்டமன்றத் தொகுதி** (Partur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது, பர்பணி மக்களவைத் தொகுதிக்கு உட்பட்டதாகும். பர்தூர் தொகுதியானது, ஜால்னா மாவட்டத்தில் உள்ளது.
# பர்தூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | பகவான்ராவ் தௌலத்ராவ் | இந்திய தேசிய காங்கிரசு |
| 1967 | ராம்ராவ் யாதவ் |  |
| 1972 | அரிபாவ் பார்குலே | இந்திய விவசாயிகள் மற்றும் தொழிலாளர் கட்சி |
| 1978 | ராம்பிரசாத்ஜி போரடே | இந்திய தேசிய காங்கிரசு (இ) |
| 1980 |  |  |
| 1985 | வைஜநாதராவ் ஆகட் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு |  |
| 1995 | அப்துல் காதிர் அப்துல் வாகாத் தேசமுக் |  |
| 1999 | பாபன்ராவ் லோனிகர் | பாரதிய ஜனதா கட்சி |
| 2004 |  |  |
| 2009 | சுரேசு குமார் செதாலியா | இந்திய தேசிய காங்கிரசு |
| 2014 | பாபன்ராவ் லோனிகர் | பாரதிய ஜனதா கட்சி |
| 2019 |  |  |
| 2024 |  |  |
# பர்தூர் சட்டமன்றத் தொகுதி

## தேர்தல் முடிவுகள்

### ஐதராபாத் சட்டமன்றம்

| ஆண்டு | உறுப்பினர் | கட்சி |  |
| --- | --- | --- | --- |
| 1952 | அங்குசு ராவ் வெங்கட்ராவ் | இந்திய விவசாயிகள் மற்றும் தொழிலாளர் கட்சி | } |
# பர்தூர் சட்டமன்றத் தொகுதி

## தேர்தல் முடிவுகள்

### பம்பாய் மாநில சட்டமன்றம்

| ஆண்டு | உறுப்பினர் | கட்சி |  |
| --- | --- | --- | --- |
| 1957 | பகவான்ராவ் தௌலத்ராவ் | இந்திய தேசிய காங்கிரசு | } |
# இந்தியப் பெருங்கடல் புவிவடிவத் தாழ்வு

தோராயமான மோதல்]]
**இந்தியப் பெருங்கடல் புவிவடிவத் தாழ்வு** (*Indian Ocean Geoid Low*, **IOGL**) என்பது இந்தியப் பெருங்கடலில் உள்ள ஈர்ப்பு விசை ஒழுங்கின்மை அல்லது *ஈர்ப்புத் துளை* ஆகும். இந்தியத் துணைக்கண்டத்தின் தெற்கே அமைந்துள்ள புவியின் புவிவடிவத்தில் உள்ள ஒரு வட்டப் பகுதி, பூமியின் மிகப்பெரிய ஈர்ப்பு ஒழுங்கின்மை ஆகும். இது கடல் மட்டத்தில் சுமார் 3 மில்லியன் கிமீ<sup>2</sup> (1.2 மில்லியன் சதுர மைல்) பரப்பளவைக் கொண்டிருக்கும், கிட்டத்தட்ட இந்தியாவின் அளவு கொண்ட ஒரு தாழ்வு மண்டலமாக உருவாகிறது. இது 1948 ஆம் ஆண்டில் டச்சு புவி இயற்பியலாளர் பெலிக்சு ஆண்ட்ரீசு வெனிங் மெய்னெசு என்பவரால் கப்பலின் ஈர்ப்பு விசையின் ஆய்வு மூலமாகக் கண்டுபிடிக்கப்பட்டது. ஆனாலும், இது மே 2023 வரை ஒரு மர்மமாகவே இருந்தது. வலுக்குறைந்த உள்ளூர் ஈர்ப்பு விசை கணினி உருவகப்படுத்துதல்களாலும் நில அதிர்வுத் தரவுகளைப் பயன்படுத்தியும் அனுபவபூர்வமாக விளக்கப்பட்டது.
# இந்தியப் பெருங்கடல் புவிவடிவத் தாழ்வு

## அமைவிடம், பண்புகள், உருவாக்கம்

இந்தப் புவியீர்ப்பு ஒழுங்கின்மை, அல்லது *ஈர்ப்புத் துளை*, இலங்கை, மற்றும் இந்தியாவின் பெருநிலப்பரப்பின் தென்முனையில் உள்ள கன்னியாகுமரியின் தென்மேற்கிலும், ஆப்பிரிக்காவின் கொம்புக்குக் கிழக்கேயும் மையமாகக் கொண்டுள்ளது. வலுக்குறைந்த உள்ளூர் ஈர்ப்பு விசையின் காரணமாக, இந்தியப் பெருங்கடலில் அலைகள், நீரோட்டங்கள் போன்ற சிறிய விளைவுகள் இல்லாவிட்டால், இந்த ஈர்ப்புத் துளையில் உள்ள கடல் மட்டமானது உலகளாவிய சராசரி கடல் மட்டத்தை விட (நோக்கீட்டு நீள்கோளம்) 106 மீட்டர் (348 அடி) வரை குறைவாக இருக்கும்.  
மில்லியன் கணக்கான ஆண்டுகளாகச் செயல்படும் தட்டுப் புவிப்பொறைக் கட்டமைப்பின் அடிப்படையில், "ஈர்ப்புத் துளை" என்பது இந்தியாவிற்கும் நடு ஆசியாவிற்கும் இடையிலான குறுகலான இடைவெளியில் மிகவும் பழமையான தேத்திசுப் பெருங்கடலின் மூழ்கிய தளத்தின் துண்டுகளால் ஏற்பட்டதாக நம்பப்படுகிறது, ஏனெனில் மூழ்கும் துண்டுகள் பூமியின் உட்புறத்தில் இருந்து குறைந்த அடர்த்தி கொண்ட சூடான கற்குழம்பின் மூடக புளூம்களால் ஈடுசெய்யப்பட்டன. இது பூமியின் மிகப்பெரிய புவியீர்ப்பு ஒழுங்கின்மை ஆகும். ஈர்ப்புத் துளையானது ஏறத்தாழ 20 மில்லியன் ஆண்டுகளுக்கு முன்பு உருவானதாக நம்பப்படுகிறது.
# பிரசாந்த் பாம்ப்

**பிரசாந்த் பன்சிலால் பாம்ப்** (*Prashant Bamb*) என்பவர் ஓர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் பாரதிய ஜனதா கட்சியினை சார்ந்தவர். இவர் மகாராட்டிர சட்டமன்ற உறுப்பினராக நான்கு முறை தேர்ந்தெடுக்கப்பட்டார். இவர் கங்காபூர், சட்டமன்றத் தொகுதியின் தற்போதைய சட்டமன்ற உறுப்பினர் ஆவார்.
# பிரசாந்த் பாம்ப்

## வகித்த பதவி

- சட்டமன்ற உறுப்பினர்-மகாராட்டிர சட்டப்பேரவை
# பிரசாந்த் பாம்ப்

## அலுவலல்

2009-மகாராட்டிர சட்டப்பேரவை உறுப்பினர் - சுயேச்சையாகத் தேர்ந்தெடுக்கப்பட்டார் (1வது முறை)  
2014-மகாராட்டிர சட்டப்பேரவைக்கு உறுப்பினராக மீண்டும் தேர்ந்தெடுக்கப்பட்டார் (பாஜக)  
2019-மகாராட்டிர சட்டப்பேரவைக்கு 3வது முறையாகத் தேர்ந்தெடுக்கப்பட்டார்  
2024-மகாராட்டிர சட்டப்பேரவைக்கு நான்காவது முறையாகத் தேர்ந்தெடுக்கப்பட்டார்
# பிராட்மேன் பகுதி 34

**பிராட்மேன் பகுதி 34** (*Brodmann area 34*) என்பது மனித மூளையின் ஒரு பகுதியாகும்.  
இது *என்டோர்கினல்* பகுதியில் ஓரிடமாகவும், மூளைப் படுகையின் மேற்பகுதியாகவும் விவரிக்கப்பட்டுள்ளது.  
மூளை ஏற்றமேடு மற்றும் பெருமூளை புறணிப் பகுதிகளுக்கு இடையேயான முக்கிய இடைமுகமாக *என்டோர்கினல்* பகுதி உள்ளது. மேலும் இது நினைவகம், வழிசெலுத்தல் மற்றும் நேரத்தின் புலனுணர்வு ஆகியவற்றில் ஈடுபட்டுள்ளது. பிராட்மேன் பகுதி 34-இன் அழிவு பக்க முகர்வுணர்வு இழப்பினை ஏற்படுத்துகிறது.
# கந்தோலி இராச்சியம்

**கந்தோலி இராச்சியம்** (ஆங்கிலம்: *Kantoli*; *Kantoli Kingdom*; மலாய்: *Kantoli*; இந்தோனேசிய மொழி: *Kerajaan Kandali*) என்பது கிபி 5-ஆம் நூற்றாண்டில் இந்தோனேசியா, தெற்கு சுமாத்திராவில் ஜம்பிக்கும் பாலெம்பாங்கிற்கும் இடையில் அமைந்து இருந்ததாகக் கருதப்படும் ஒரு பண்டைய இந்திய மய இராச்சியமாகும்.  
இந்த அரசமைப்புக்கு சமசுகிருத மொழியில் குந்தாலா *(Kuntala)* என்று பெயர். சீன வரலாற்றுப் பதிவுகள், சன்போட்சி *(Sanfotsi)* எனும் அரசு முன்பு கந்தோலி *(Kantoli)* என அழைக்கப்பட்டதாகக் குறிப்பிடுகின்றன.  
மேலும் கந்தோலி இராச்சியத்தின் அமைவிடமும் ஒரு முக்கியப் பங்கு வகிக்கிறது. அதுவே வரலாற்று ஆசிரியர்களுக்கு, கந்தோலியை சிறீ விஜய பேரரசின் முன்னோடியாகக் கருத வழிவகுத்தது.  
சீன வரலாற்றுப் பதிவுகள், சிறீ விஜய பேரரசை சன்போட்சி என்று குறிப்பிடுகின்றன.
# கந்தோலி இராச்சியம்

## முடிவு

7-ஆம் நூற்றாண்டில் இந்த இராச்சியம் வரலாற்றில் இருந்து மறைந்து போனது. ஒருவேளை, சுமாத்திராவின் கிழக்கு கடற்கரையில் ஜம்பி சுல்தானகம் மற்றும் சிறீவிஜயம் (பலெம்பாங்) ஆகிய இரண்டு பேரரசுகள் தோன்றியதன் காரணமாக இருக்கலாம்.
# விஜேசிறி பஸ்நாயக்க

பி. எம். **விஜேசிறி பஸ்நாயக்க** ஓர் இலங்கை அரசியல்வாதி ஆவார். இவர் தேசிய மக்கள் சக்தி கட்சியின் சார்பில் 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்கு தேர்ந்தெடுக்கப்பட்டார். இவர் வயம்பா பல்கலைக்கழகத்தில் வணிகக் கல்வியும் நிதியியலும் பீடத்தின் மூத்த விரிவுரையாளர் ஆவார். தேசிய மக்கள் சக்தியில் குருணாகல் மாவட்டத்தின் நிர்வாகக் குழு உறுப்பினராகவும் பணியாற்றினார்.
# விஜேசிறி பஸ்நாயக்க

## தேர்தல் வரலாறு

**விஜேசிறி பஸ்நாயக்கவின் தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# சுப்ரதீகம்

சிற்பம், சென்னகேசவர் கோயில், பேளூர்]]  
**சுப்ரதீகம்** (*Supratika*), மகாபாரத காவியத்தில் கூறப்படும் பிராக்ஜோதிச நாட்டின் முதிய மன்னர் பகதத்தனின் போர் யானை ஆகும். குருச்சேத்திரப் போரில் பகதத்தனும், அவனது பலம் மிக்க சுப்ரதீகம் என்ற யானையும் கௌரவர் சார்பாக, பாண்டவர்களுக்கு எதிராகப் போரிட்டனர். இந்த போர் யானை மிகவும் பலம் கொண்டதுடன், எதிரிகளை கண்டறிந்து கொல்லும் ஆற்றலும் கொண்டது. போரில் பீமனை அலைக்கழித்த சுப்ரதீகம் யானை, இறுதியில் அருச்சுனனின் கணைகளால் வீழ்த்தப்பட்டதுடன், பகதத்தனும் மாண்டார்.
# சுப்ரதீகம்

## இதனையும் காண்க

- இந்து தொன்மவியல் உயிரினங்களின் பட்டியல்
# கொப்பம்

**கொப்பம்** (*Koppam*) என்பது இந்தியாவின் கேரள மாநிலத்தின் பாலக்காடு மாவட்டத்தில் உள்ள பட்டாம்பி வட்டத்தில் வளர்ந்து வரும் நகரமும், கிராம ஊராட்சியும் ஆகும்.
# கொப்பம்

## மக்கள்வகைப்பாடு

2011 மக்கள் தொகை கணக்கெடுப்பின்படி, கொப்பத்தில் 6,103 குடும்பங்கள் வசிக்கின்றன. மொத்த மக்கள் தொகை 30,169 ஆகும். இதில் ஆண்கள் 14,498 பேரும், பெண்கள் 15,671 பேரும் உள்ளனர். கொப்பம் கிராமத்தின் மொத்த பரப்பளவு 25.85 சதுர கி.மீ ஆகும். மக்கள் தொகையில் 12.7% பேர் 6 வயதுக்குட்பட்டவர்களாக உள்ளனர். கொப்பம் கிராமத்தின் சராசரி எழுத்தறிவு 92.95% என்று உள்ளது. இது தேசிய சராசரியான 74.04% ஐ விட அதிகமாகவும், மாநில சராசரியான 94.00% ஐ விட குறைவாகவும் ஆகும்.
# தைட்டானியம் சேர்மங்கள்

**தைட்டானியம் சேர்மங்கள்** (*Titanium compounds*) தைட்டானியம் வேதியியலில் +4 என்ற ஆக்சிசனேற்ற நிலையில் ஆதிக்கம் செலுத்துகின்றன. ஆனால் +3 என்ற ஆக்சிசனேற்ற நிலையில் உள்ள சேர்மங்களும் ஏராளமாகும். பொதுவாக, தைட்டானியம் இதன் ஒருங்கிணைவுச் சேர்மங்களில் ஓர் எண்முக ஒருங்கிணைப்பு வடிவவியலை ஏற்றுக்கொள்கிறது. ஆனால் நான்முகி வடிவ TiCl<sub>4</sub> ஒரு குறிப்பிடத்தக்க விதிவிலக்காகும். இதன் உயர் ஆக்சிசனேற்ற நிலை காரணமாக, தைட்டானியம்(IV) சேர்மங்கள் அதிக அளவு சகப் பிணைப்பை வெளிப்படுத்துகின்றன. தைட்டானியம்(II) ஆக்சைடு, தைட்டானியம்(III) ஆக்சைடு ஆகிய ஆக்சைடுகளும் அறியப்படுகின்றன.  
தைட்டனேட்டுகள் என்ற சொல் பொதுவாக தைட்டானியம்(IV) சேர்மங்களைக் குறிக்கிறது. பேரியம் தைட்டனேட்டில் உள்ள (BaTiO<sub>3</sub>) தைட்டனேட்டு போல இவை குறிப்பிடப்படுகின்றன. ஒரு பெரோவ்சிகைட்டு கட்டமைப்புடன் இந்த பொருள் அழுத்தமின் விளைவுப் பண்புகளை வெளிப்படுத்துகிறது. ஒலி மற்றும் மின்சாரத்தின் இடைமாற்றத்தில் ஒரு மின்மாற்றியாகப் பயன்படுத்தப்படுகிறது. பல தாதுக்கள் இல்மனைட்டு (FeTiO<sub>3</sub>) போன்ற தைட்டனேட்டுகள் ஆகும். இளநீலநிறமும் அடர் சிவப்பு நிறமும் தைட்டானியம் ஈராக்சைடு அசுத்தங்கள் இருப்பதால் நட்சத்திரத்தை உருவாக்கும் பிரகாசம் பெறுகின்றன.  
தைட்டானியத்தின் பல்வேறு குறைக்கப்பட்ட ஆக்சைடுகள் (கீழாக்சைடுகள்) அறியப்படுகின்றன. முக்கியமாக வளிமண்டல பிளாசுமா தெளிப்பு மூலம் பெறப்பட்ட தைட்டானியம் ஈராக்சைடின் விகிதவியல் அளவுகள் குறைக்கப்படுகின்றன. Ti<sub>3</sub>O<sub>5</sub>, Ti(IV)-Ti(III) இனமாக விவரிக்கப்படுகிறது. இது உயர் வெப்பநிலையில் ஐதரசனுடன் TiO<sub>2</sub> சேர்மத்தைச் சேர்த்து ஒடுக்க வினைக்கு உட்படுத்துவதன் மூலம் உற்பத்தி செய்யப்படும் ஊதா நிற குறைக்கடத்தியாகும். தைட்டானியம் ஈராக்சைடுடன் மேற்பரப்புகள் நீராவி-பூசப்பட வேண்டியிருக்கும் சமயங்களில் தொழில்துறை ரீதியாகப் பயன்படுத்தப்படுகிறது: தூய TiO ஆக ஆவியாகிறது, அதேசமயம் TiO<sub>2</sub> ஆக்சைடுகளின் கலவையாக ஆவியாகி, வேறுபடும் ஒளிவிலகல் குறியீட்டுடன் பூச்சுகளாகப் பட்கிறது. விகிதவியலுக்கு ஒவ்வாமல் இருந்தாலும் குருந்தம் அமைப்புடன் Ti<sub>2</sub>O<sub>3</sub> சேர்மமும் பாறை உப்பு அமைப்பில் TiO சேர்மமும் அறியப்படுகின்றன.
# தைட்டானியம் சேர்மங்கள்

## ஆல்காக்சைடுகள்

தைட்டானியம்(IV) இன் ஆல்காக்சைடுகள், TiCl<sub>4</sub> சேர்மத்தை ஆல்ககால்களுடன் சேர்த்து சூடுபடுத்துவதன் மூலம் தயாரிக்கப்படுகிறது. இவை நிறமற்ற சேர்மங்கள் ஆகும். தண்ணீருடன் வினையில் ஈடுபடும் போது டை ஆக்சைடாக மாறும். திண்ம-கூழ்ம செயல்முறை மூலம் திண்ம தைட்டானியம் ஈராக்சைடை படிய வைப்பதற்கு இது தொழில்துறை ரீதியாக பயனுள்ளதாக இருக்கும். கூர்மையற்ற எப்பாக்சினேற்றம் வழியாக நாற்தொகுதி மைய கரிம சேர்மங்களின் தயாரிப்பில் தைட்டானியம் ஐசோபுரோப்பாக்சைடு பயன்படுத்தப்படுகிறது.
# தைட்டானியம் சேர்மங்கள்

## சல்பைடுகள்

தைட்டானியம் பல்வேறு சல்பைடு உப்புகளை உருவாக்குகிறது. ஆனால் TiS<sub>2</sub> மட்டுமே குறிப்பிடத்தக்க ஆர்வத்தை ஈர்த்துள்ளது. இது ஓர் அடுக்கு அமைப்பை ஏற்றுக்கொள்கிறது. இலித்தியம் மின்கலன்கள் வளர்ச்சியில் ஓர் எதிர்மின் வாயாகப் பயன்படுத்தப்பட்டது. Ti(IV) ஒரு வலிமையான நேர்மின் அயனி என்பதால், தைட்டானியத்தின் சல்பைடுகள் நிலையற்றவையாகும். இவை ஐதரசன் சல்பைடின் வெளியீட்டில் ஆக்சைடாக மாறுவதற்கு நீராற்பகுப்பு செய்ய முனைகின்றன.
# தைட்டானியம் சேர்மங்கள்

## தைட்டானியம் நைட்ரைடு மற்றும் கார்பைடு

தைட்டானியம் நைட்ரைடு (TiN) அதிகக் கடினத்தன்மை, வெப்ப/மின் கடத்துத்திறன், அதிக உருகுநிலை ஆகியவற்றை வெளிப்படுத்தும் ஒரு வெப்பந்தாங்கும் திடப்பொருளாகும்.
TiN ஆனது நீலமணிக்கல், கார்போரண்டம் ஆகியனவற்றிற்குச் சமமான கடினத்தன்மையைக் கொண்டுள்ளது.
மோவின் கடினத்தன்மை அளவு கோலில் இதன் மதிப்பு 9.0 ஆகும். பெரும்பாலும் இது துளையிடும் கருவிகள் போன்ற வெட்டுக் கருவிகளை பூசுவதற்குப் பயன்படுத்தப்படுகிறது.. தங்க நிற அலங்கார பூச்சு மற்றும் குறைக்கடத்தி செமிகண்டக்டர் கட்டமைத்தலில் ஒரு தடுப்பு அடுக்காகவும் பயன்படுத்தப்படுகிறது. தைட்டானியம் கார்பைடு (TiC), மிகவும் கடினமானது, வெட்டுக் கருவிகள் மற்றும் பூச்சுகளில் காணப்படுகிறது.
# தைட்டானியம் சேர்மங்கள்

## ஆலைடுகள்

.]]  
தைட்டானியம் டெட்ராகுளோரைடு (TiCl<sub>4</sub>) நிறமற்ற ஆவியாகும் திரவமாகும். வணிக மாதிரிகள் மஞ்சள் நிறத்தில் இருக்கும். இது கிரோல் செயல்முறையில் காற்றில் நீராற்பகுப்படைந்து கண்கவர் வெள்ளை நிற மேகங்களை உமிழ்கிறது. தைட்டானியம் தாதுக்களிலிருந்து தைட்டானியம் உலோகமாகப் பிரித்தெடுக்க தைட்டானியம் டெட்ராகுளோரைடு பயன்படுகிறது. வெண்மை சாயத்தில் பயன்படுத்துவதற்கான தைட்டானியம் ஈராக்சைடைத் தயாரிக்கவும் இது பயன்படுகிறது. முகையாமா ஆல்டால் ஒடுக்கம் போன்ற கரிம வேதியியல் வினைகளில் இலூயிசு அமிலமாக பரவலாகப் பயன்படுத்தப்படுகிறது. வான் ஆர்கெல்-டி போயர் செயல்முறையில் தைட்டானியம் டெட்ரா அயோடைடு (TiI<sub>4</sub>) உயர் தூய்மையான தைட்டானியம் உலோகத்தின் உற்பத்தியில் உருவாக்கப்படுகிறது.  
தைட்டானியம்(III) மற்றும் தைட்டானியம்(II) ஆகியவையும் நிலையான குளோரைடுகளை உருவாக்குகின்றன. தைட்டானியம்(III) குளோரைடு (TiCl<sub>3</sub>) ஒரு குறிப்பிடத்தக்க உதாரணம் ஆகும். பாலி ஒலிபீன்கள் உற்பத்திக்கான ஊக்கியாக இது பயன்படுத்தப்படுகிறது (சீக்லர்-நட்டா வினையூக்கி). கரிம வேதியியலில் குறைக்கும் முகவராகவும் பயன்படுத்தப்படுகிறது.
# தைட்டானியம் சேர்மங்கள்

## கரிமத் தைட்டானியம் அணைவுகள்

பலபடியாக்கல் வினையூக்கியாக தைட்டானியம் சேர்மங்களின் முக்கியப் பங்கு காரணமாக, Ti-C பிணைப்புகள் கொண்ட சேர்மங்கள் தீவிரமாக ஆய்வு செய்யப்பட்டுள்ளன. தைட்டானோசீன் டைகுளோரைடு (C<sub>5</sub>H<sub>5</sub>)<sub>2</sub>Ti(CO)<sub>2</sub>. மிகவும் பொதுவான ஒரு கரிமத் தைட்டானியம் அணைவு ஆகும். தொடர்புடைய சேர்மங்களில் தெப் வினையாக்கியும் பெட்டாசிசு வினையாக்கியும் பிற தொடர்புடைய சேர்மங்களாகும். (C<sub>5</sub>H<sub>5</sub>)<sub>2</sub>Ti(CO)<sub>2</sub>. போன்ற கார்பனைல் அணைவுகளையும் தைட்டானியம் உருவாக்குகிறது.
# தைட்டானியம் சேர்மங்கள்

## புற்றுநோய் எதிர்ப்பு

பிளாட்டினம் அடிப்படையிலான புற்றுநோய் வேதிச் சிகிச்சையின் வெற்றியைத் தொடர்ந்து, தைட்டானியம்(IV) அணைவுச் சேர்மம் புற்றுநோய் சிகிச்சைக்காக பரிசோதிக்கப்பட்ட முதல் பிளாட்டினம் அல்லாத சேர்மங்களில் ஒன்றாகும். தைட்டானியம் சேர்மங்களின் நன்மை அவற்றின் உயர் செயல்திறன் மற்றும் குறைந்த நச்சுத்தன்மை ஆகியவை காரணமாகும்.
# குரு கோவிந்த் சிங் இந்திரபிரசுதா பல்கலைக்கழகம்

**குரு கோவிந்த் சிங் இந்திரபிரசுதா பல்கலைக்கழகம்** (*Guru Gobind Singh Indraprastha University*) முன்னர் இந்திரபிரசுதா பல்கலைக்கழகம் என அழைக்கப்பட்டது. இப்பல்கலைக்கழகம் இந்தியாவின் தலைநகரான தில்லியில், துவாரகா நகரில் அமைந்துள்ளது. இது தில்லியின் மாநிலப் பல்கலைக்கழகம் ஆகும். சட்டம், மருத்துவம், தொழில்நுட்பம், கல்வி, தொழில்முனைவோர், அறிவியல், வணிகம் உள்ளிட்ட துறைகளில் பதினான்கு பல்கலைக்கழக பள்ளிகளும் மூன்று ஆய்வு மையங்களையும் கொண்டு செயல்படுகிறது.
# குரு கோவிந்த் சிங் இந்திரபிரசுதா பல்கலைக்கழகம்

## வரலாறு

குரு கோவிந்த் சிங் இந்திரபிரசுதா பல்கலைக்கழகம் இந்திரபிரசுதா பல்கலைக்கழகமாக 28 மார்ச் 1998 அன்று தில்லி அரசாங்கத்தால் நிறுவப்பட்டது. குரு கோவிந்த் சிங் இந்திரபிரசுதா பல்கலைக்கழக சட்டம், 1998-இன் விதிகளின் கீழ் 1999ஆம் ஆண்டில் திருத்தத்துடன் தேசிய தலைநகர் தில்லி அரசாங்கம் இதனை ஒரு மாநில பல்கலைக்கழகமாக அங்கீகரித்தது. பல்கலைக்கழக மானியக் குழுவின் சட்டத்தின் பிரிவு 12பி இன் கீழ் இப்பல்கலைக்கழகம் அங்கீகரிக்கப்பட்டுள்ளது. மகாபாரத காவியத்தில் முக்கியமாக இடம்பெற்றுள்ள பண்டைய நகரமான இந்திரபிரசுதத்தின் பெயரால் இந்தப் பல்கலைக்கழகம் பெயரிடப்பட்டது. 2001ஆம் ஆண்டில், பத்தாவது சீக்கிய குரு கோவிந்த் சிங்கின் நினைவாக பல்கலைக்கழகம் அதிகாரப்பூர்வமாக குரு கோவிந்த் சிங் இந்திரபிரசுதா பல்கலைக்கழகம் என மறுபெயரிடப்பட்டது.
# குரு கோவிந்த் சிங் இந்திரபிரசுதா பல்கலைக்கழகம்

## அமைப்பும் நிர்வாகமும்

பல்கலைக்கழகத்தில் 14 பல்கலைக்கழக பள்ளிகள் உள்ளன (பல்கலைக்கழகத்தின் கல்லூரிகள்). இவற்றில் 12 துவாரகா வளாகத்தில் உள்ளன. பல்கலைக்கழகத்திற்குள் பேரிடர் மேலாண்மை ஆய்வு, மருந்து அறிவியல், மனித மதிப்புகள், நெறிமுறைகள், தொழில்நுடப் பெருக்கம், வணிகமயமாக்கல் உள்ளிட்ட ஆராய்ச்சிக்காக 4 மையங்கள் உள்ளன. இந்த மையங்களில் மூன்று துவாரகா வளாகத்தில் உள்ளன. ஒன்று கிழக்கு தில்லி வளாகத்தில் உள்ளது.
# குரு கோவிந்த் சிங் இந்திரபிரசுதா பல்கலைக்கழகம்

## அமைப்பும் நிர்வாகமும்

### பல்கலைக்கழகப் பள்ளிகள்

குரு கோவிந்த் சிங் இந்திரபிரசுதா பல்கலைக்கழகத்தில் 14 பல்கலைக்கழக பள்ளிகள் உள்ளன (இவற்றில் 12 கல்லூரிகள் துவாரகா பிரதான வளாகத்தில் உள்ளன. இவை:  
- கட்டிடக்கலை, திட்டமிடல் பள்ளி
- தானியக்கம், ரோபாட்டிக்சு பள்ளி
- அடிப்படை, பயன்பாட்டு அறிவியல் பள்ளி
- உயிரித் தொழில்நுட்பப் பள்ளி
- வேதியியல் தொழில்நுட்பப் பள்ளி
- வடிவமைப்பு, கண்டுபிடிப்பு பள்ளி
- சுற்றுச்சூழல் மேலாண்மை பள்ளி
- மனிதநேயம், சமூக அறிவியல் பள்ளி
- தகவல், தொடர்பாடல் தொழில்நுட்பப் பள்ளி
- சட்டம், சட்ட ஆய்வுகள் பள்ளி
- மேலாண்மை ஆய்வுகள் பள்ளி
- மக்கள் தகவல்தொடர்பு பள்ளி
- மருத்தும், துணை மருத்துவ சுகாதார அறிவியல் பள்ளி
# குரு கோவிந்த் சிங் இந்திரபிரசுதா பல்கலைக்கழகம்

## அமைப்பும் நிர்வாகமும்

### இணைவுக் கல்லூரிகள்

பல்கலைக்கழகத்தின் விதிகள், ஒழுங்குமுறைகளின்படி 120க்கும் மேற்பட்ட துணை நிறுவனங்கள் இப்பல்கலைக்கழகத்தின் கீழ் செயல்படுகின்றன.
# குரு கோவிந்த் சிங் இந்திரபிரசுதா பல்கலைக்கழகம்

## கல்வி

### உலக தரவரிசை

க்யு எசு தரவரிசையில் 2025-இல் இப்பல்கலைக்கழகம் 1001-1200 தரவரிசையில் உள்ளது.
# குரு கோவிந்த் சிங் இந்திரபிரசுதா பல்கலைக்கழகம்

## கல்வி

### தரவரிசை

2024ஆம் ஆண்டில் தேசிய நிறுவன தரவரிசை கட்டமைப்பால் இந்திய பல்கலைக்கழகங்களில் இந்த பல்கலைக்கழகம் 74ஆவது இடத்திலும், ஒட்டுமொத்த பிரிவில் 101-150 தரப் பிரிவிலும் இருந்தது. மேலும் பொறியியல் தரவரிசையில் பல்கலைக்கழக பொறியியல், தொழில்நுட்ப பள்ளி 89ஆவது இடத்திலும், மேலாண்மை தரவரிசைகளில் பல்கலைக்கழக மேலாண்மை ஆய்வுகள் பள்ளி 65ஆவது இடத்திலும் இருந்தது.
# குரு கோவிந்த் சிங் இந்திரபிரசுதா பல்கலைக்கழகம்

## குறிப்பிடத்தக்க முன்னாள் மாணவர்கள்

- கவுரவ் சர்மா
- கவுரவ் கோகோய்
- முகமது இர்பான் அலி
- குனீத் மோங்கா
- டாப்சி பன்னு
- மனீஷ் சிங்
- தேவிகா வைத்
# அசர்பைசான் ஏர்லைன்சு பறப்பு 8243

**அசர்பைசான் ஏர்லைன்சு பறப்பு 8243** (*Azerbaijan Airlines Flight 8243*) என்பது அசர்பைசானின் பாகுவிலிருந்து உருசியாவின் குரோசுனிக்கு திட்டமிடப்பட்ட சர்வதேச பயணிகள் வானூர்தியாகும். இது அசர்பைசான் வான்சேவை நிறுவனத்தால் இயக்கப்படுகிறது. 25 டிசம்பர் 2024 அன்று, இந்த வானூர்தி சேவையை இயக்கும் எம்ப்ரேயர் E190, உள்ளூர் ஆதாரங்களின்படி 62 பயணிகள் மற்றும் 5 பணியாளர்களுடன் கசக்கஸ்தானின் அக்தாவ் பன்னாட்டு வானூர்தி நிலையத்திற்கு அருகே விபத்துக்குள்ளானது. வானூர்தியானது பாகுவிலிருந்து உருசிய குடியரசின் செச்சினியாவில் உள்ள குரோசுனிக்கு பறந்து கொண்டிருந்ததாகவும், ஆனால் குரோசுனியில் மூடுபனி காரணமாக திருப்பி விடப்பட்டதாகவும் உருசிய செய்தி நிறுவனங்கள் தெரிவித்தன. வானூர்தி அதன் டிரான்ஸ்பாண்டரில் 7700 ஐ ஸ்குவாக் செய்ததாகக் கூறப்படுகிறது, காஸ்பியன் கடலின் மீது பறக்கும் போது அவசரநிலை எச்சரிக்கையை விடுத்தது, உருசியாவின் வானூர்திப் போக்குவரத்து அதிகாரப்பூர்வ நிறுவனத்தின் முதற்கட்ட அறிக்கைகள் இந்த சம்பவம் பறவை தாக்குதலால் ஏற்பட்டிருக்கலாம் என்று கூறுகின்றன, உயிர் பிழைத்தவர்கள் ஒரு வெடிப்பு ஏற்பட்டதாகவும் சிதறிய துண்டுகள் வானூர்தியைத் தாக்கியதாகவும் தெரிவித்தனர். இந்த விபத்தில் வானூர்தி ஓட்டிகள் உட்பட மொத்தம் 38 பேர் உயிரிழந்தனர். 29 பேர் உயிர் தப்பினர்.
# அசர்பைசான் ஏர்லைன்சு பறப்பு 8243

## பின்னணி

### வானூர்தி

2013 ஆம் ஆண்டில் தயாரிக்கப்பட்ட இந்த வானூர்தி, 4K-AZ65 என பதிவுசெய்யப்பட்ட ஒரு எம்ப்ரேயர் E190AR ஆகும், இதன் வரிசை எண் 19000630 உடன் *குசார்* என்று பெயரிடப்பட்டது. இது இரண்டு ஜெனரல் எலக்ட்ரிக் CF 34-10 E6 பொறிகளால் இயக்கப்படுகிறது, இந்த வானூர்தி தனது கடைசி பராமரிப்புக்கு அக்டோபர் 18,2024 அன்று சென்றுள்ளது. 24 சூலை 2013 அன்று தனது முதல் வானூர்திச் சேவையைத் தொடங்கியது மற்றும் அசர்பைசான் வான்சேவை நிறுவனத்திற்கு சொந்தமானது. சூலை 2013 முதல் தொடங்கிய இதன் சேவையில், இந்த விமானம் 2017 முதல் 2023 வரை வானூர்தியின் குறைந்த கட்டண மெய்நிகர் வானூர்தி துணை நிறுவனமான பூட்டா ஏர்வேஸின் கீழ் பறந்ததைத் தவிர, அசர்பைசான் வான்சேவை வானூர்தி நிறுவனத்தால் இயக்கப்பட்டது. விபத்தின் போது இந்த வானூர்தி 11.6 ஆண்டுகள் பழமையானது.
# அசர்பைசான் ஏர்லைன்சு பறப்பு 8243

## பின் விளைவு

விபத்தினைத் தொடர்ந்து வானூர்தி விழுந்து நொறுங்கிய துப்காரகன் மாவட்டத்தில் அவசரநிலை அறிவிக்கப்பட்டது. வானூர்தி விபத்து நடந்த இடத்தில் மொத்தம் 482 அவசரகால இடர்மீட்புப் பணியாளர்கள், 97 சிறப்பு உபகரணங்கள், 10 வெடிபொள்கள் ஆய்வு படைப்பிரிவினர் மற்றும் இரண்டு வானூர்திகள் பணியில் ஈடுபடுத்தப்பட்டனர். காயமுற்றோருக்கு சிகிச்சையளிக்க அஸ்தானாவிலிருந்து கூடுதல் மருத்துவர்கள் வரவழைக்கப்பட்டனர். மங்கிஸ்தாவ் மண்டல இரத்த மையம் பொதுமக்களை அணுகி, நல்ல ஆரோக்கியத்துடன் உள்ள நபர்கள் இரத்த தானம் செய்யுமாறு கேட்டுக்கொண்டது. அவ்வறிவிப்பிற்குப் பிறகு விரைவில், அக்தாவ் நகர மக்கள் இரத்த தானம் செய்வதற்காக மையத்திற்கு வந்தனர். ஏறத்தாழ 300 நபர்கள் இந்நிகழ்வில் பங்கேற்று இரத்த தானம் செய்தனர். அஸ்தானா வாழ் குடிமக்கள் நகரின் இரத்தம் வழங்கல் மையத்தில் வரிசையில் நின்று இரத்த தானம் செய்னதர். உருசிய அவசர நிலைகள் அமைச்சகம் விபத்துக்கு உதவும் வகையில் உபகரணங்கள் மற்றும் மருத்துவ ஊழியர்களை கஜகஸ்தானுக்கு வானூர்தி மூலம் அனுப்பியது. சம்பவத்தில் காயமடைந்த உருசிய நாட்டவர்களை மாஸ்கோவிற்கு வானூர்தி மூலம் கொண்டு செல்வதாக அமைச்சகம் பின்னர் தெரிவித்தது. உருசிய தூதரகத்தின் ஓரல் அலுவலகத்தில் அவசரகால மையம் நிறுவப்பட்டது, மேலும் தூதரக ஊழியர்களும் விபத்து நடந்த இடத்திற்கு அனுப்பப்பட்டனர். அக்தாவில் உள்ள அசர்பைஜான் தூதரக பிரதிநிதிகளும் விபத்து நடந்த இடத்திற்கு அனுப்பப்பட்டனர். தேவையான மருத்துவ உபகரணங்களுடன் ஒரு சிறப்பு மருத்துவக் குழுவினரும் அசர்பைசானுக்கு அனுப்பி வைக்கப்பட்டனர்.
# சான் மாநிலப் படைகள் (வடக்கு)

நாட்டின் வடக்கில் உள்ள சான் மாநிலத்தின் வடக்கில் செயல்படும் சான் *தேசியவாதம்* பேசும் ஒரு ஆயுதக் குழுவாகும். இதன் தாய் அமைப்பு *சான் மாநில முன்னேற்றக் கட்சி* ஆகும்.
# சான் மாநிலப் படைகள் (வடக்கு)

## வரலாறு

சான் மாநிலப் படைகள் 24 ஏப்ரல் 1964 அன்றும், இதன் தாய் அமைப்பான சான் மாநில முன்னேற்றக் கட்சி 1971ம் ஆண்டிலும் நிறுவப்பட்டது.
மியான்மர் உள்நாட்டு மோதல்களை நிறுத்தம் ஒப்பந்தத்தில் சான் மாநிலச் சிறப்பு மண்டலம் எண் 3 என அறிவிக்கப்பட்டது. இருப்பினும் மியான்மர் இராணுவம் சான் மாநிலப் படைகள் மீது தொடர்ந்து தாக்குதல்கள் நடத்தியது.
# சான் மாநிலப் படைகள் (வடக்கு)

## மியான்மர் உள்நாட்டு போர் ( 2021 முதல்)

2021 முதல் நடைபெறும் மியான்மர் உள்நாட்டுப் போரின் போது சான் மாநில படைகள் (வடக்கு) 30 நவம்பர் 2023 அன்று மியான்மர் அரசு நிர்வாகக் குழுவை எதிர்த்து போரிடும் வகையில், சான் மாநிலப் படைகள் (தெற்கு) உடன் மோதல் நிறுத்த ஒப்பந்தத்தில் கையெழுத்து இட்டது.
# சான் மாநிலப் படைகள் (வடக்கு)

## இதனையும் காண்க

- ஷான் மாநிலம்
- 2021 மியான்மர் இராணுவப் புரட்சி
- மியான்மர் உள்நாட்டுப் போர் (2021-தற்போது வரை)
- மியான்மர் அரசு நிர்வாகக் குழு
# கலாமண்டலம் சரசுவதி

**கலாமண்டலம் சரசுவதி** (*Kalamandalam Saraswathi*) என்பவர் கேரளாவைச் சேர்ந்த இந்தியப் பாரம்பரிய நடனக் கலைஞர் ஆவார். மோகினியாட்டம், பரதநாட்டியம் மற்றும் குச்சுப்புடி போன்ற நடன வடிவங்களில் தேர்ச்சி பெற்றுள்ளார். சரசுவதி 1983 ஆம் ஆண்டில் பரதநாட்டியத்திற்காக கேரள சங்கீத நாடக அகாதமி விருதைப் பெற்றுள்ளார். இவர் இறந்த மலையாள எழுத்தாளர் எம். டி. வாசுதேவன் நாயரின் மனைவியாவார்.
# கலாமண்டலம் சரசுவதி

## வாழ்க்கை வரலாறு

சரசுவதி, கேரளாவின் பாலக்காடு மாவட்டத்திலுள்ள குழல்மன்னம் கிராமத்தில் ஒரு தமிழ் பேசும் பிராமணக் குடும்பத்தில் பிறந்தார். 1960 ஆம் ஆண்டில் கலாமண்டலத்தில் சேர்ந்த இவர், தொட்டச்சேரி சின்னம்மு அம்மா மற்றும் கலாமண்டலம் சத்யபாமா ஆகியோரின் பயிற்சியின் கீழ் மோகினியாட்டத்தைப் படித்தார். பத்மா சுப்ரமணியம், சித்ரா விஸ்வேஸ்வரன், இராஜரத்னம் பிள்ளை, சுதாராணி இரகுபதி, கலாநிதி அம்மாள் மற்றும் வேம்பதி சின்ன சத்யம் ஆகியோரின் கீழ் குச்சிப்புடி மற்றும் பரதநாட்டியம் போன்ற பல்வேறு நடன வடிவங்களையும் சரசுவதி பயின்றார். 1977 ஆம் ஆண்டில், இவர் எழுத்தாளர் எம். டி. வாசுதேவன் நாயரை மணந்தார். சரசுவதி இந்தியாவிலும் வெளிநாட்டிலும் நடன நிகழ்ச்சிகளை நிகழ்த்தியுள்ளார். இந்திய அரசின் கலாச்சார பரிமாற்றத் திட்டத்திற்காக, இவரது தலைமையின் கீழ் இந்தியாவின் வடகிழக்கு மாநிலங்களிலும் மேற்கு வங்காளத்திலும் 1991-92 காலத்தில் மோகினியாட்டம் நிகழ்ச்சியை நடத்தியுள்ளார்.
# கலாமண்டலம் சரசுவதி

## விருதுகள் மற்றும் கௌரவங்கள்

1983 ஆம் ஆண்டில், சரசுவதிக்கு பரதநாட்டியத்திற்கான கேரள சங்கீத நாடக அகாதமி விருது வழங்கப்பட்டது. 2000 ஆம் ஆண்டில் தொழில்முறை சிறப்புக்கான அரிமா சங்க விருதைப் பெற்றார். கலாமணடலம் நிறுவனத்தின் பொன்விழாவின் போது கௌரவிக்கப்பட்ட கலைஞர்களில் இவரும் ஒருவர். 2022 ஆம் ஆண்டில், பாரம்பரிய நடன வடிவங்களில் தனது ஒட்டுமொத்த பங்களிப்பிற்காக சரசுவதி சுவராலய கலாமண்டலம் இராமன்குட்டி நாயர் நினைவு விருதையும் வென்றார்.
# சான் விடுதலைப் படைகள் (தெற்கு)

நாட்டின் வடகிழக்கில் உள்ள சான் மாநிலத்தின் தெற்கில் இயங்கும் ஒரு ஆயுதக் குழுவாகும். லெப். ஜெனரல் யாத் செர்க் 3 பிப்ரவரி 2014 முடிய இப்படையின் தலைவராக இருந்தார்.பின்னர் சான் மாநில மறுசீரமைப்புக் குழுவின் தலைவராக மார்ச் 2014 முதல் உள்ளார்.
# சான் விடுதலைப் படைகள் (தெற்கு)

## வரலாறு

இப்படை லெப். ஜெனரல் யாத் செர்க் தலைமையில் 1996ஆம் ஆண்டில் 800 வீரர்களுடன் நிறுவப்பட்டது. மியான்மர் அரசு நிர்வாகக் குழுவுக்கு எதிராகப் போரிடும் இவ்வமைப்பு 19 பிப்ரவரி 2024 அன்று சான் மாநிலத்தில் 18-45 வயதுள்ளவர்கள், இப்படையில் ஆறு ஆண்டுகள் கட்டாயமாக பணிபுரிய வேண்டும் என்றும்: இல்லையெனில் அவர்களது நிலங்கள்/வீடுகள்/இதர சொத்துகள் பறிமுதல் செய்யப்படும் என அறிவித்தது.
# சான் விடுதலைப் படைகள் (தெற்கு)

## இதனையும் காண்க

- 2021 மியான்மர் இராணுவப் புரட்சி
- மியான்மர் அரசு நிர்வாகக் குழு
- மியான்மர் உள்நாட்டுப் போர் (2021-தற்போது வரை)
# தலைச்சங்காடு

**தலைச்சங்காடு** என்பது இந்தியா<nowiki>வில்</nowiki > தமிழ்நாடு மாநிலத்தின் மயிலாடுதுறை மாவட்டத்திலுள்ள ஒரு புறநகர்ப் பகுதியாகும். திருத்தலைச்சங்க நாண்மதியம் என்றும் இவ்வூர் அழைக்கப்பட்டது.
# தலைச்சங்காடு

## அமைவிடம்

கடல் மட்டத்திலிருந்து சுமார் 16.82 மீ. உயரத்தில், என்ற புவியியல் ஆள்கூறுகள் கொண்டு தலைச்சங்காடு அமைந்துள்ளது.
# தலைச்சங்காடு

## சமயம்

### இந்துக் கோயில்கள்

தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும்
நாண்மதியப் பெருமாள் கோயில் என்ற 108 திவ்ய தேசங்களில் ஒன்றான பெருமாள் கோயில் ஒன்றும், சங்காரண்யேசுவரர் கோயில் என்ற சிவன் கோயில் ஒன்றும் தலைச்சங்காடு பகுதியில் அமையப் பெற்றுள்ளன.
# மெலாயு இராச்சியம்

**மெலாயு இராச்சியம்** அல்லது **மெலாயு**, **தருமசிராயா** அல்லது **ஜம்பி இராச்சியம்** (ஆங்கிலம்: *Melayu Kingdom*; மலாய்; இந்தோனேசிய மொழி: *Kerajaan Melayu*; சீனம்: 末羅瑜國) என்பது இந்தோனேசியாவின் மேற்கு சுமாத்திரா மற்றும் ஜம்பி இராச்சியத்தில் அமைந்திருந்த ஒரு பாரம்பரிய புத்த இராச்சியம் ஆகும்.  
இந்த இராச்சியத்தைப் பற்றிய பெரும்பான்மைத் தகவல்களுக்கான முதன்மைச் சான்றுகள் தாங் புதிய வரலாறு *(New History of the Tang)* மற்றும் 671-இல், அங்கு வருகை புரிந்த சீன புத்த துறவி யிஜிங் என்பவரின் *(Chinese Buddhist monk Yijing)* நினைவுக் குறிப்புகள் ஆகும்.  
692-ஆம் ஆண்டு, மெலாயு இராச்சியம், சிறீ விஜய பேரரசால் கவரப்பட்டு சிறீ விஜய பேரரசிற்குள் இணைக்கப்பட்டது. இருப்பினும், 12-ஆம் நூற்றாண்டின் இறுதியில் இந்த இணைப்பு உடைந்து விட்டது.
# மெலாயு இராச்சியம்

## பொது

மெலாயு இராச்சியத்தின் சரியான அமைவிடம் வரலாற்றாசிரியர்கள் இடையே இன்றும் ஆய்வுக்கு உட்பட்டுள்ளது. இந்தோனேசியாவின் சுமத்திராவில், பலெம்பாங்கிற்கு வடக்கே சுமார் 300 கிமீ தொலைவில், இன்றைய ஜாம்பி நிலப்பகுதியைச் சுற்றி உள்ள பகுதியில் மெலாயு இராச்சியம் நிறுவப்பட்டு இருக்கலாம் என்பது ஒரு கோட்பாடு.  
இந்தக் கோட்பாட்டின்படி, பாத்தாங்காரி ஆற்றுப் பகுதியில் *(Batang Hari River)* வசித்த இனக் குழுக்களால் நிறுவப்பட்டு இருக்கலாம்; மற்றும் பகாருயோங் *(Pagarruyung)* மினாங்கபாவு உள்நாட்டு தங்க நிறுவப்பட்டு இருக்கலாம் எனவும் ஒரு கருத்து நிலவுகிறது.
# மெலாயு இராச்சியம்

## சொற்பிறப்பியல்

மெலாயு என்ற சொல்லின் தோற்றத்திற்கு பல்வேறு கோட்பாடுகள் உள்ளன. ஒரு கோட்பாடு, ஜாவானியச் சொற்களான மெலாயு *(Melayu)* அல்லது மலாயு *(Mlayu)* எனும் சொற்களில் இருந்து பெறப்பட்டு இருக்கலாம் என்று கூறுகிறது. மெலாயு என்றால் தயார் என்று பொருள்படும்.  
மற்றொரு கோட்பாடு, சுமாத்திராவில் சுங்கை மெலாயு என்ற பெயரைக் கொண்ட ஓர் ஆற்றின் வலுவான நீரோட்டத்தை விவரிக்கிறது. இந்த ஆறு பாத்தாங்காரி ஆற்றின் கிளை ஆறாகும்.  
பாத்தாங் காரி ஆறு *(Batang Hari River)* பகாருயோங் படகுத் துறைப் பகுதியை அடைகிறது. இந்தப் பெயர் பின்னர் மெலாயு இராச்சியத்தால் ஏற்றுக் கொள்ளப்பட்டு இருக்கலாம். இப்பகுதியில் வாழ்ந்த மக்கள் தாங்கள் குடியேறிய இடத்திற்கு ஆற்றின் பெயரை வைப்பது வழக்கம் ஆகும்.
# மெலாயு இராச்சியம்

## மலையூர்

மற்றொரு கோட்பாட்டின்படி, மலை *(Malay)* மற்றும் ஊர் *(Ur)* அல்லது நிலம் *(Land)* என்று பொருள்படும் தமிழ்ச் சொற்களின் கூட்டுச் சொல்லான **மலையூர்** என்பதிலிருந்து உருவாகி இருக்கலாம். அதுவே சுமாத்திராவில் உள்ள மலைத்தொடரான பாரிசான் மலைகளைக் குறிக்கலாம்.  
வாயு புராணம் *(Vayu Purana)* எனும் இந்து புராண நூலின் 48-ஆம் அத்தியாயத்தில் **மலைய திவீபா** *(Malayadvipa)* என்ற சொல் உள்ளது; மலைத் தீவு என்று பொருள்படும். மலைய திவீபா எனும் அந்தச் சொல் கிழக்குக் கடலில் தங்கமும் வெள்ளியும் நிறைந்த மாநிலங்களில் ஒன்றாக விளங்கும் ஒரு மாநிலத்தை அடையாளப் படுத்துகிறது.
# மெலாயு இராச்சியம்

## மலையூர்

### தித்திவாங்சா மலைத்தொடர்

அறிஞர்கள் சிலர் இந்தச் சொல்லை சுமத்திரா தீவுடன் ஒப்பிடுகின்றனர். எனினும், இந்திய அறிஞர்கள் பலர் இந்தச் சொல் மலாய் தீபகற்பத்தைக் குறிக்கலாம் என்று உறுதிபடுத்துகின்றனர்.  
தித்திவாங்சா மலைத்தொடர் எனும் மலைத்தொடர், மலாயா தீபகற்பத்தைக் இரு பிரிவுகளாகப் பிரிக்கிறது. இந்த மலைத்தொடரைச் சுற்றியுள்ள பகுதிகளில் தங்க கனிமங்கள் நிறைந்து உள்ளதாகவும் அறியப்படுகிறது. ஆகவே, இந்தக் கூற்றும் மலையத்வீபா எனும் கோட்பாட்டிற்குப் பொருந்தி வருகிறது.
# மெலாயு இராச்சியம்

## மெலாயு சொல் தோற்றம்

### தொலெமியின் புவியியல் சான்றுகள்

மெலாயு கோலோன் *(Maleu-Kolon)* என்ற சொல் தொலெமியின் ஜியோகிராபியா *(Ptolemy's Geographia)* எனும் புவியியல் நூலில் பயன்படுத்தப்பட்டது. இந்தச் சொல் மலைக்கோலம் *(Malayakolam)* அல்லது மலைக்கூரம் *(Malaikurram)* என்ற தமிழ்ச் சொல்லில் இருந்து தோன்றியதாக நம்பப்படுகிறது.  
அந்தச் சொற்கள் மலாயா தீபகற்பத்தின் புவியியல் பகுதியைக் குறிக்கின்றன. 7-ஆம் நூற்றாண்டில், ஒரு தேசம் அல்லது ஓர் இராச்சியத்திற்கான *(Maleu-Kolon)* என்ற சொல்லின் முதல் பயன்பாடு யிஜிங் என்பவரால் பதிவு செய்யப்பட்டது.
# மெலாயு இராச்சியம்

## மெலாயு சொல் தோற்றம்

### பிரகதீஸ்வரர் ஆலயச் சான்றுகள்

11-ஆம் நூற்றாண்டு, பிரகதீஸ்வரர் ஆலயத்தின் தெற்குச் சுவரில் உள்ள கல்வெட்டு மலையூரைக் குறிப்பிடுகிறது. சிறீ விஜய சோழர் படையெடுப்பு காலத்தில் ஓர் இராச்சியத்தின் அரண்மனைக்கு வலுவான அரணைக் கொண்ட ஒரு மலை இருந்தது என அந்தக் கல்வெட்டில் பொறிக்கப்பட்டு உள்ளது.  
இது முதலாம் ராஜேந்திர சோழனின் படையெடுப்பைக் குறிக்கிறது.
# மெலாயு இராச்சியம்

## மெலாயு சொல் தோற்றம்

### சீன வரலாற்றுச் சான்றுகள்

யுவான் அரசமரபு (1271-1368) மற்றும் மிங் அரசமரபு (1368-1644) சீன வரலாற்று நூல்களில் மா-லா-யு *(Ma-La-Yu)* என்றசொல் அடிக்கடி குறிப்பிடப்பட்டுள்ளது. இது தென் சீனக் கடலுக்கு அருகில் உள்ள ஓர் இராச்சியத்தைக் குறிக்கிறது.  
சீன வரலாற்று நூல்களில் பயன்படுத்தப்பட்ட சொற்களில் போக்-லா-யு *(Bok-la-yu)*, மோக்-லா-யு (ஆங்கிலம்: *Mok-la-yu;* சீனம்: 木扌于), மா-லி-யு-ஊர் (ஆங்கிலம்: *Ma-li-yu-er;* சீனம்: 马里宇儿), ஓ-லை-யு (ஆங்கிலம்: *Oo-lai-yu;* சீனம்: 武来了; என்பது துறவி சுவான்சாங் *(Xuanzang)* எழுத்துப் படிவத்தில் இருந்து); மற்றும் ஊ-லாய்-யு (ஆங்கிலம்: *Wu-lai-yu;* சீனம்: (无码) போன்றவை சான்றுகளாக அமைகின்றன.